open-index/open-wikipedia-markdown huggingface dataset:
Hanns Seidel

**Francas Vendelinas Zeidelis** (*Hansas Zeidelis*, , tikras vardas ; 1901 m. spalio 12 d. Šveinheimas – 1961 m. rugpjūčio 5 d. Miunchene, Vokietija) – vokiečių politikas, nuo 1957 iki 1960 m. Bavarijos ministras pirmininkas.

## Biografija
Nuo 1921 iki 1925 m. studijavo teisę, germanistiką ir makroekonomiką (Jena, Freiburgas ir Viurcburgas). Po teisės referendariato (1925–1929) ir doktorantūros 1940 m. – advokatas (Ašafenburge). Nuo 1932 m. Bavarijos liaudies partijos narys (BVP). Nacistų suimtas 1933 m. Trumpam laikui emigravo į Lietuvą. Po II pasaulinio karo aktyvus Bavarijos politikas, ūkio ministras, premjeras.

Hanns Seidel vardu pavadinta gimnazija (esanti Hösbach prie Ašafenburgo), paramos fondas (Hanns-Seidel-Stiftung) ir
Freimano studentų miestelio Miunchene didžiausias gyvenamasis pastatas.

## Bibliografija
* *Weltanschauung und Politik.* (1960);
* *Zeitprobleme. Gesammelte Aufsätze und Vorträge.* (1960);
* *Vom Mythos der öffentlichen Meinung.* (1961).

## Nuorodos
* Biografija .
Michel Ney

**Mišelis Nėjus** (), 1769 m. sausio 10 d. Saarlouis mieste – 1815 m. gruodžio 7 d.) – kunigaikštis de Elchingeno, taip pat prancūzų karys, vėliau maršalas. Pasižymėjo Prancūzijos revoliucijos laikotarpiu ir Napoleono karų laikotarpiu. Buvo vienas iš 18 Prancūzijos maršalų, kurie gavo šį laipsnį, kaudamiesi Napoleono pusėje.

## Biografija
Gimė 1769 m. sausio 10 d. Saarlouis mieste, tuomet priklausiusiame Prancūzijai, dabartiniame Vokietijos Saro krašte. 1788 m. pradėjo tarnauti eiliniu husarų pulke. Netrukus užsitarnavo narsaus kavaleristo šlovę. Drąsą demonstravo ir per revoliucijos karus. 1792 m. Nėjui buvo suteiktas leitenanto laipsnis, jis tapo generolo Lamaršo adjutantu. 1792–1794 m. kovėsi Šiaurės armijos gretose. 1796 m. tapo brigados, o 1799 m. divizijos generolu. 1802 m. Mišelis Nėjus, tarpininkaujant Žozefinai Bonapart, vedė jos dukters Hortenzijos artimą draugę Luizą Olgą Aglaj. Po šios santuokos Nėjus suartėjo su Bonapartų-Boharnė klanu. 1805 m. tapo Didžiosios armijos 6-ojo korpuso vadu. Pasižymėjo mūšiuose prie Elchingeno, Jėnos, Eilau ir kt. Prie Elchingeno (1805.10.14) pats asmeniškai vadovavo dviejų pulkų atakai per Dunojų. Nors pasipriešinimas buvo aršus, Nėjui pavyko užimti Elchingeno abatiją ir Ober Elchingeno kaimą. Draugų ir kareivių Nėjus buvo vadinamas „*Narsiausiu iš narsiausių*“. Napoleonas taip yra pasakęs apie jį: „*Tai liūtas, o ne žmogus!*“. 1808 m. vadovavo 6-ajam Ispanijos armijos korpusui.
Prieš pat prasidedant žygiui į Rusiją 1812 m. Napoleonas paskyrė Nėjų Didžiosios armijos 3-iojo korpuso vadu. Maršalas Nėjus – vienas pagrindinių Borodino mūšio herojų.

Gruodžio 13 d. vadovavo paskutiniam mūšiui Lietuvoje, prie Kauno, kur jam pavyko kelioms valandoms sulaikyti Rusijos armijos judėjimą. 1814 m. Nėjus ryžosi pareikšti Napoleonui Bonapartui, kad armija atsisako paklusti imperatoriaus įsakymams. Atėjus į valdžią Burbonams, užėmė aukštą padėtį armijoje, buvo apipiltas karališkomis malonėmis. 1814 m. Nėjui buvo suteiktas Prancūzijos pero titulas, jis vadovavo Didžiosios armijos kavalerijai – kirasyrams, dragūnams, raitiesiems jėgeriams ir ulonams. Tų metų gegužės mėn. tapo 6-osios karinės apygardos gubernatoriumi. Kai ištremtas Napoleonas 1815 m. išsilaipino Prancūzijoje, pažadėjo karaliui Liudvikui XVIII atvežti Bonapartą, „geležiniame narve“.

Tačiau vėliau Nėjus palaikė Prancūzijon grįžusio imperatoriaus pusę. Kai Napoleonas suformavo savuosius Perų rūmus, ten perėjo ir Nėjus. Per mūšį prie Vaterlo gavo Napoleono įsakymą bet kokia kaina užimti La-ė-Sent poziciją. Po didelių pastangų jam pavyko užimti šią svarbią poziciją – anglams tai buvo pats kritiškiausias mūšio momentas. 

Kai Napoleonas antrą kartą neteko sosto, Nėjus buvo suimtas ir rugpjūčio 19 d. uždarytas Konsjerži kalėjime Paryžiuje. Karo teismas (jam vadovavo maršalas Žanas Batistas Žurdanas, nariai maršalai André Masséna, Mortjė, Ožero), pareiškė, kad dėl savo nekompetencijos negali nuspręsti šios bylos baigties ir perdavė Nėjaus bylą Perų palatai. Čia karvedys buvo nuteistas mirties bausme ir 1815 m. gruodžio 7 d. sušaudytas.

Palaidotas Per Lašezo kapinėse Paryžiuje.

## Šaltiniai
Freimano studentų miestelis

**Freimano studentų miestelis** (, šnek. „StuSta“ - studentų gyvenvietė, (pa)statyta nuo 1961 iki 1968 ir nuo 1970 iki 1977 m. Miunchene (Bavarija, Vokietija). Iš viso 14 namų, juose - 2478 vietų. Didžiausia studentų gyvenvietė Vokietijoje ir greta Olimpinio kaimelio (šnek. „Olydorf“) antrasis pagal dydį Miuncheno studentų tarnybos (*[[Studentenwerk München]]*) gyvenamasis rajonas.

## Padėtis
Studentų miestelis yra Miuncheno šiaurėje tarp greitkelio A 9 ir Anglų sodo šiaurinės dalis, miesto dalis - Schwabing-Freimann, kampe tarp *Ungererstraße*/*Frankfurter Ring* ir *Föhringer Ring*. Viešojo transporto stotelė - *Studentenstadt* (metro linija Nr. 6, autobusų linijos - 50, 143, 177, 180, 181, 231 ir 233).

Miestelio gatvės pavadintos antinacinio pasipriešinimo dalyvių vardu:
* Willi-Graf gatvė
* Hans-Leipelt gatvė
* Christoph-Probst gatvė.

## Nuorodos
* Oficialus Freimano studentų miestelio tinklalapis
* Miuncheno studentų tarnybos informacija 
* StuStaCulum
* TribüHne e. V. 
* Panoraminiai vaizdai
Fabrice Santoro

**Fabrisas Santoro** (, g. 1972 m. gruodžio 9 d.) – Prancūzijos tenisininkas, olimpietis.

## Didžiojo kirčio turnyrų finalai
### Dvejetai
#### Pergalės (2)

#### Antrosios vietos (3)

### Mišrūs dvejetai
#### Pergalės (1)

## Šaltiniai
Max Mosley

**Max Mosley** (1940 m. balandžio 13 d. Londone, Jungtinėje Karalystėje – 2021 m. gegužės 23 d. ten pat) – buvęs teisininkas ir automobilių sporto lenktynininkas, nuo 1993 iki 2009 m. buvo Tarptautinės automobilininkų federacijos prezidentas.

Max Mosley buvo March Formulės 1 komandos vienas iš įkūrėjų ir savininkų. Nuo 1969 iki 1977 m. jis prižiūrėjo ekipos komercinę ir teisinę pusę. Vėliau M. Mosley tapo oficialiu FOCA (Formulės 1 konstruktorių asociacijos) teisininku. 1991 m. jis buvo išrinktas FIA prezidentu. Didelę savo darbo dalį paskyrė Formulės 1 lenktynių saugumui ir ekologijai didinti. 2008 m. žiniasklaidoje pasirodė kontroversiškų seksualinių nuotraukų su FIA prezidentu, tačiau po to jis sugebėjo išlikti savo poste.

2009 m. naujai sukurta FOTA (Formulės 1 komandų asociacija) buvo stipri priešininkė M. Mosley veiksmams. Jie aktyviai priešinosi M. Mosley paskelbtoms naujojo 2010 m. sezono taisyklėms ir pasiekė tam tikrų nuolaidų, tarp kurių asmeninis M. Mosley pasižadėjimas pasitraukti iš FIA prezidento posto po kadencijos pabaigos.

## Išnašos

## Nuorodos
* Oficiali FIA svetainė
Formulės 1 pilotai

**Formulės 1 pilotai** dalyvauja FIA organizuojamame Formulės 1 čempionate. Kiekvienas lenktynininkas turi priklausyti tam tikrai komandai. Lenktynėse dalyvauja du komandos nariai.

Iš viso nuo pat pirmojo 1950 m. sezono bent vienose lenktynėse dalyvavo 813 lenktynininkų. Iš jų 78 niekada nestartavo lenktynėse, daugiausiai dėl to, kad neįvykdė kvalifikacijos reikalavimų. Labiausiai patyręs Formulės 1 lenktynininkas yra brazilas Rubensas Barrichello 2010 m. sezone sudalyvavęs savo 300-tosiose lenktynėse. Brazilas yra vienintelis Formulės 1 lenktynininkas, dalyvavęs daugiau nei 300 lenktynių.

Pagal šalis daugiausiai lenktynininkų buvo iš Didžiosios Britanijos (157), JAV (155) ir Italijos (101).

Daugiausiai pergalių (91) ir čempiono titulų (7) yra iškovojęs vokietis Michaelis Schumacheris.

Visus čempionatų laimėtojus galite rasti straipsnyje **[[Formulės 1 čempionas]]**.
Grenlandijos administracinis suskirstymas

**[[Grenlandija]]** nuo 2018 metų sausio 1 d. yra suskirstyta į penkias savivaldybes. Į savivaldybes nėra įtrauktas didžiausias pasaulyje Šiaurės Rytų Grenlandijos nacionalinis parkas, užimantis šiaurės rytinę salos dalį. Avanatoje yra enklavas – Tulės oro bazė, kuri administruojama JAV.

## Savivaldybės

## Istorija
Kolonizuojant Grenlandija buvo padalinta į dvi kolonijas: Šiaurės Grenlandiją su centru Godhavne (dab. Kekertarsuakas ir Pietų Grenlandiją su centru Godthabe (dab. Nukas). Nuo 1924 m. jų aukščiausi valdytojai buvo gubernatoriai. 1908 m. kolonijos buvo padalintos į smulkesnius vienetus – savivaldybes, kurių tuo metu buvo 63.

### 1951-2008 m.

Panaikinus kolonijas ir inkorporuojant Grenlandiją į Danijos sudėtį, buvo atliktos ir radikalios administracinės reformos. Grenlandija padalinta į tris dalis (): Vakarų, Šiaurės ir Rytų Grenlandiją. 1979 m. šių dalių pavadinimai buvo pakeisti, panaudojant vietinės kalbos terminus. Taip atsirado Kita (*Kitaa*), Tunu ir Avana (*Avannaa*).

1974 m. iš Rytų Grenlandijos dalies suformuotas Šiaurės Rytų Grenlandijos nacionalinis parkas, kuris 1988 m. praplėstas, prijungiant dalį Šiaurės Grenlandijos teritorijų. Skirtingos jo dalys buvo priskirtos administruoti atskiroms dalims.

Buvo stipriai mažinamas savivaldybių skaičius, juos apjungiant tarpusavyje. 1979 m. jų skaičius apsistojo ties 18: Kitaa priskirtos 15, Tunu – 2, o Avana – 1 savivaldybė.

**Kita (Vakarų Grenlandija)**
* Nanortaliko savivaldybė
* Kakortoko savivaldybė
* Narsako savivaldybė
* Ivituto savivaldybė
* Pamiuto savivaldybė
* Nuko savivaldybė
* Manitsoko savivaldybė
* Sisimiuto savivaldybė
* Kangatsiako savivaldybė
* Kangatsiako savivaldybė
* Kasigianguito savivaldybė
* Ilulisato savivaldybė
* Kekertarsuako savivaldybė
* Umanako savivaldybė
* Upernaviko savivaldybė

**Tunu (Rytų Grenlandija)**
* Amasaliko savivaldybė
* Itokortormito savivaldybė

**Avana (Šiaurės Grenlandija)**
* Kanako savivaldybė
* Tulo oro bazė (Pitufikas)

### 2009-2017 m.
2008 m. pabaigos administracinės reformos metu buvo panaikintos smulkiosios savivaldybės, o vietoj jų suformuotos stambios 4 savivaldybės (*kommunia*):
# Kasuitsupas;
# Kekata;
# Sermersokas;
# Kujalekas.
Šiaurės Rytų Grenlandijos nacionalinis parkas tapo atskiru vienetu, nepavaldžiu jokiai savivaldybei.
2017 m. pabaigoje atlikus dar vieną reformą, nuo Kasuitsupos savivaldybė padalinta į Kekertaliko ir Avanatos savivaldybes.

## Nuorodos
* Greenland (Citypopulation.de)
* Communes of Greenland (Statoids.com)
Ana Ivanović

**Ana Ivanovič** (, g. 1987 m. lapkričio 6 d.) – Serbijos tenisininkė, buvusi pirma pasaulio raketė.

## Didžiojo kirčio turnyrų finalai
Žemiau esanti lentelė vaizduoja, kaip Anai Ivanovič klostėsi visuose Didžiojo kirčio turnyruose, kuriuose ji dalyvavo.

#### Vienetai (3)

## Šaltiniai
Arachova

**Arachova** () – centrinės Graikijos miestas, Bojotijos nomo savivaldybės centras. Arachova yra 160 km šiaurės vakarus nuo Atėnų, 12 km į rytus nuo Delfų ir 12 km į šiaurę nuo Korinto įlankos.

Arachova – kalnų miestelis pastatytas ant šiaurinės Parnaso kalno papėdės, 950 m virš jūros lygio.

## Pavadinimas
Miesto pavadinimas kilęs iš pietų slavų kalbos žodžio (), *graikiškas riešutas* ir reiškiantis vietą apsodintą graikiškais riešutmedžiais.

## Gyventojai

Arachova garsi savo žemės ūkio ir gyvulininkystės produktais. Tradiciniai Arachovo produktai yra: alyvmedžio aliejus, augalinis aliejus, uogienės, riešutai, medus, cipuro (), chalva ir sūriai (formaella, metsovone, feta ir anthotyros ()).

Netoliese yra įsikūrę, vieni didžiausių Graikijos, žiemos sporto centrai: Fterolaka ir Kelarija.

## Šaltiniai

## Nuorodos
* Arachova (graikų k.)
Miuncheno studentų reikalų tarnyba

**Miuncheno studentų reikalų tarnyba** () - Miuncheno aukštųjų mokyklų studentais besirūpinanti Studentų reikalų tarnyba, įsikūrusi Bavarijos sostinėje. Įsteigta nutarimu Dėl Bavarijos studentų reikalų tarnybų (). Rūpinasi 14 aukštųjų mokyklų (92 000 studentų) 4 miestuose (80 km spinduliu apie Miuncheną). Viešosios teisės įstaiga. Tarnybą prižiūri Bavarijos mokslo, tyrimų ir meno ministerija.

## Literatūra
* Veronika Diem: *Friedrich Beck und die Gründungsgeschichte des Münchner Studentenwerks* in: Elisabeth Kraus (Hrsg.): *Die Universität München im Dritten Reich. Aufsätze. Teil I*. Herbert Utz Verlag, München 2006, S. 43-72, ISBN 3-8316-0639-0
* Studentenwerk München (Hrsg.): *»Wo geht's hier zum Studentenhaus?«. 75 Jahre Studentenwerk München*. München 1995

## Nuorodos
* Oficiali svetainė
Cher (1987 albumas)

**„Cher“** – 19-asis amerikiečių dainininkės ir aktorės Cher studijinis albumas, išleistas įrašų kompanijos „Geffen Records“ 1987 m. lapkričio 10 d. 1992 m. liepą RIAA pripažino jį platininiu.

## Albumo informacija
Praėjus penkeriems metams nuo paskutinio Cher albumo „I Paralyze“ ir jos sprendimo siekti karjeros kine, Cher pasirašė sutartį su įrašų kompanija „Geffen Records“ ir pradėjo įrašinėti savo sugrįžimo albumą. Atlikėjos vardu pavadintas albumas „Cher“ buvo išleistas 1987 metų pabaigoje. Jį prodiusavo Michael Bolton, Jon Bon Jovi, Richie Sambora ir Desmond Child.

Po eilės pop ir disko įrašų, Cher perėjo prie roko garsų, kurie padėjo jai sugrįžti į topus. Albume yra nauja jos 1966 metų hito „Bang Bang (My Baby Shot Me Down)“ versija, Michael’o Bolton’o „I Found Someone“ (originalas įrašytas Laura’os Branigan), kelias dainas parašė Desmond Child ir dvi Diane Warren, kuri parašė ir daugelį vėlesnių Cher dainų.

Albumas pasiekė 26-ąją vietą Jungtinėje Karalystėje ir 32-ąją Billboard albumų tope JAV. Pirmasis albumo singlas ir vienintelis Top 10 hitas Jungtinėje Karalystėje buvo „I Found Someone“, kuris pasiekė 5-ąją vietą JK ir 10-ąją – JAV. Antrasis singlas „We All Sleep Alone“ pasiekė 14-ąją vietą Billboard Hot 100 tope ir 11-ąją Adult Contemporary tope JAV. Jungtinėje Karalystėje singlas sulaukė mažiau pasisekimo ir užėmė 47-ąją vietą. Kiti albumo singlai „Skin Deep“, „Bang-Bang“ ir „Main Man“ buvo išleisti tik Šiaurės Amerikoje.

## Albumo dainos

### Pastabos
* 1 Originalas įrašytas Laura’os Branigan jos 1985 metų albumui „Hold Me“.
* ² Originalas įrašytas Cher jos 1966 metų albumui „The Sonny Side of Cher“.

## Sudėtis

* Pagrindinis vokalas: Cher
* Pagrindinis vokalas: Maurice White
* Pagrindinis vokalas: Darlene Love
* Pagrindinis vokalas: Bonnie Tyler
* Pritariantysis vokalas: Michael Bolton
* Pritariantysis vokalas: Desmond Child
* Pritariantysis vokalas: Jon Bon Jovi
* Pritariantysis vokalas: Diane Warren
* Gitara: Richie Sambora
* Gitara: Waddy Wachtel (dainoje „Dangerous Times“)
* Gitara: Michael Thompson

### Produkcija
* Prodiuseris: Michael Bolton
* Prodiuseris: Desmond Child
* Prodiuseris: Jon Bon Jovi
* Inžinierius: Frank Wolf
* Inžinierius: Michael Christopher
* Meno režisierė: Gabrielle Raumberger
* Dizainas: Gabrielle Raumberger
* Apranga: Bob Mackie
* Fotografija: Matthew Rolston

## Pozicijos ir pardavimai

## Šaltiniai

## Nuorodos
* Oficiali Cher svetainė 
* Geffen oficiali svetainė
Dukano tvenkinys

**Dukano tvenkinys** () – yra didžiausias Kurdistano tvenkinys, esantis šiaurės rytų Irake. Tai dirbtinis vandens rezervuaras, susidaręs hidroelektrinės užtvanka patvenkus Mažojo Zabo upę ties Dukanu, ~220 km nuo šios upės santakos su Tigru. Dukanas ir Derbandikanas, turinčios 400 MW ir 249 MW pajėgumą atitinkamai yra dvi didžiausios elektrinės Kurdistane.
Audiogidas

**Audiogidas** ( 'klausau' +  'keliarodis; vadovas') – turistams skirtas nešiojamas elektroninis prietaisas, pakeičiantis ekskursijas vedantį gidą žmogų.

Antrinė termino reikšmė: audiogidais vadinama ir paslauga arba funkcija, kai turistams skirtus garso įrašus (pasakojimus apie eksponatus arba lankytinas vietas) pateikia garso atkūrimo įrenginys: mobilusis telefonas (telegidas), internetas, ausinukas su garso kasetėmis, mp3 grotuvas arba specialus audiogido aparatas, kuris iš tikrųjų ir yra vienintelis tikrasis audiogidas.

## Paskirtis
Audiogidai pirmiausia naudojami ekskursijoms po muziejus. Audiogidas kaip paslauga žanro požiūriu yra giminingas garsinei knygai ir radijo teatro spektakliui, nors vystėsi savarankiškai. Nuo garsinės knygos skiriasi tuo, kad vartotojas (turistas) jį ne perka, bet išsinuomoja.

## Atmainos
Audiogidų būna visiškai automatiniai arba valdomi klaviatūra, interaktyvūs arba pateikiantys „linijines ekskursijas“ – kai muziejaus lankytojas eina pagal nurodytą maršrutą ir privalo išklausyti viso vientiso pasakojimo.

Pastaraisiais metais atsirado daugialypės terpės audiogidų, kurių spalvotuose ekranuose galima matyti ir eksponatų nuotraukas arba trumpus filmukus, kur gali būti rodomas net ir kurčnebyliams skirtas tekstas (gestų kalba). Skeptikai daugialypės terpės audiogidus kritikuoja dėl to, kad jie pernelyg daug dėmesio atitraukia nuo pačių eksponatų

## Audiogidai Lietuvoje
* Pirmasis Lietuvoje audiogidus įsidiegė Genocido aukų muziejus Vilniuje: 2000 m. audioekskursijoms anglų kalba pritaikė ausinukus su garso kasetėmis, nuo 2007 m. juos pakeitė nešiojamais mp3 grotuvais (18 garso įrašų).
* Pirmuosius profesionalius audiogidų aparatus ir audioekskursijas šešiomis kalbomis (1026 garso įrašai) 2006 m. įsigijo Grūto parkas (bendradarbiaujant su ekspertais iš UAB „Audiogidas“).
* Nuo 2007 m. profesionalūs vokiečių gamybos audiogidai turistams nuomojami dviejuose Vilniaus turizmo informaciniuose centruose: audiokekskursijos po Vilniaus senamiestį penkiomis kalbomis (500 garso įrašų).
* 2009 m. profesionalių audiogidų įsigijo Dviračių muziejus ir Frenkelio vila Šiauliuose (abi ekspozicijos priklauso Šiaulių „Aušros“ muziejui).
* Nuo 2010 m. profesionalūs audiogidai veikia Pinigų muziejuje.

## Kainos muziejų lankytojams
Vieni muziejai audiogido nuomą įtraukia į bilieto kainą ir papildomai pinigų neprašo (pvz., Pergamo muziejus Berlyne), kiti audiogidus nuomoja už papildomą mokestį.

## Šaltiniai

## Nuorodos
* Muziejininkams aktuali informacija apie profesionalius audiogidus
* Audiogidų garso įrašo pavyzdys iš ekskursijos po Vilniaus miestą
* Daugialypės terpės audiogidas 
* Profesionalūs audiogidai Šiauliuose
Kastelanas

**Kastelanas** () – miestelis ir komuna Prancūzijoje, Provanso-Alpių-Žydrojo Kranto regione.

## Gyventojų skaičius

## Miestai  partneriai
*  Peskaserolis, Italija

## Galerija

Vaizdas:Central square.JPG|Centrinė aikštė
Vaizdas:Castellane Cathedral.JPG| Katedra ant uolos
Vaizdas:Kastelanas nuo uolos.jpg|Kastelanas nuo uolos


## Nuorodos
* http://www.mairie-castellane.fr/
Studentų reikalų tarnyba

**Studentų reikalų tarnyba** (**STR**) - savarankiška organizacija arba akademinė struktūra (pvz., aukštosios mokyklos administracijos padalinys), padedanti spręsti studentų problemas, tvarkyti reikalus, tiesiogiai nesusijusias su studijomis.

## Lietuvoje
Lietuvoje Studentų reikalų tarnybos užsiima įvairia veikla. Pvz., ŠU Studentų reikalų tarnyba koordinuoja studentų organizacijų veiklą. Kitų aukštųjų mokyklų STR apimtis gali būti platesnė. Pvz., VDU SRT veikla yra tokia:
* Socialinė pagalba studentams: socialinės stipendijos, vienkartinės pašalpos esant sunkiai materialinei padėčiai, pašalpos mirus tėvams (globėjams), skatinamosios išmokos, mokesčio už studijas ir bendrabučio nuomos mokesčio lengvatų skyrimas;
* Tarpininkavimas teikiant Valstybinio mokslo ir studijų fondo kreditus; lengvatinių sąlygų suteikimas;
* Jaunuolių su fizine negalia integracija į universitetą: įvairių programų kūrimas, koordinavimas ir vykdymas;
* Studentų aprūpinimas bendrabučiais;
* Studento statuso tvirtinimas įvairioms LR ir užsienio institucijoms.

## Vokietijoje
Studentų reikalų tarnyba () Vokietijoje - viešosios teisės įstaiga, besirūpinanti socialinėmis, ekonominėmis bei kultūrinėms studentų reikmėmis, padedanti tenkinti studentų poreikius. Tarnybos atsirado kaip studentiškos savipagalbos organizacijos. Šiuo metu jų statusas įtvirtintas federalinių žemių įstatymais. Pagrindinė veikla - studentų aprūpinimas gyvenamuoju plotu (bendrabutis), socialinė, teisinė ir psichologinė parama.

## Literatūra
* Albert von Mutius: *Studentenwerke*. In: Flämig et al. (Hg.): *Handbuch des Wissenschaftsrechts*. 2. Aufl. Berlin 1996 ISBN 3-540-61129-0, S. 601–630.
* *1921-2001. 80 Jahre Deutsches Studentenwerk*, Bonn und Berlin 2002 (Volltext (PDF) )
* DSW (Hrsg.): *Dialog unter einem Dach. Studentenwerke im Wandel* (Festschrift für den langjährigen DSW-Generalsekretär Horst Bachmann anlässlich seines Ausscheidens), Bonn 1997.

## Išnašos

## Nuorodos
* Oficialus Vokietijos studentų tarnybos (DSW) tinklalapis
Tartaro ežeras

**Tartaro ežeras** () – didžiausias Irako ežeras (tvenkinys), telkšantis 120 kilometrų į šiaurę nuo Bagdado, Mesopotamijos žemumoje, Tigro ir Eufrato tarpupyje. Ežero vandens lygis smarkiai kinta priklausomai nuo laikotarpio. Ilgis ~100 km. Vanduo naudojamas drėkinimui, vystoma žvejyba.

Sudarytas 1957–1976 m.

## Šaltiniai
Ilulisatas

**Ilulisatas** (), anksčiau **Jakobshaunas** () – miestas Avanatos savivaldybėje, vakarų Grenlandijoje. Mieste gyvena 5072 gyventojai. Ilulisatas yra trečias pagal gyventojų skaičių visoje Grenlandijoje po Nuko ir Sisimiuto. Šio miesto pavadinimas išvertus iš grenlandų kalbos reiškia – „ledkalnis“. Ilulisatas yra mėgstamiausias turistų miestas Grenlandijoje.
Sėjamoji gražgarstė

**Sėjamoji gražgarstė**, dar žinoma kaip ***rukola*** (*Eruca sativa*) – bastutinių (*Brassicaceae*) šeimos žolinių augalų rūšis.

## Botaninis apibūdinimas
30−60 cm aukščio vienmetis augalas. Stiebas stačias, šakotas, truputėlį palinkęs. Lapai lancetiški, karpytais pakraščiais. Žiedynas – ilga reta šluotelė. Žiedai šviesiai geltoni, kartais ryškiai geltoni su violetinėmis gyslelėmis. Vainiklapiai dukart ilgesni už taurėlapius. Vaisius – ankštis, pailga, su išsipūtusiomis siūlėmis, ryški išilginė 2-3 cm ilgio siūlė ir ilgas kardiškas snapelis. Sėklos šviesiai rudos, išsidėsčiusios dviem eilėmis, suspausto ovalo formos.

Žydi ir vaisius subrandina gegužės-birželio mėnesiais.

## Paplitimas ir ekologija

### Paplitimas
Savaime auga Šiaurės Afrikoje, Pietų ir Centrinėje Europoje; Azijoje paplitusi nuo Mažosios iki Vidurinės Azijos ir Indijos. Lietuvoje savaime neauga.

Daug kur pradėta auginti kaip salotinė kultūra, ypač plačiai kultivuojama Italijoje. Gerai auga ir atšiauresnėse sąlygose, pavyzdžiui, Šiaurės Europoje ir Šiaurės Amerikoje.

Gerai auga sausoje, purioje dirvoje.

Gražgarstės lapus graužia kai kurių rūšių drugelių vikšrai.

## Augalinė žaliava

### Cheminė sudėtis
Sėklose yra daugiau nei 1 % eterinio aliejaus, kuriam išskirti reikalinga paruošiamoji fermentacija. Pagrindinė sudedamoji dalis – garstyčių aliejus. Be to, sėklose būna 25−34 % pusiau išdžiūvančio aliejaus, kurio sudėtyje vyrauja erukinė rūgštis (20−44 %), taip pat yra linolo rūgšties (12−24,9), linoleno rūgšties (iki 17 %), oleino rūgšties (iki 18 %) ir kitų rūgščių; taip pat yra steroidų, tioglikozidų. Antžeminėje augalo dalyje susikaupia alkaloidų ir flavanoidų.

### Farmakologinės savybės
Antžeminė dalis pasižymi diuretinėmis, antibakterinėmis, laktogeninėmis savybėmis ir virškinimą gerinančiu poveikiu.

## Reikšmė ir naudojimas
Jau Romos imperijoje buvo vartojama kaip afrodiziakas, tačiau iki XX amžiaus gražgarstės nebuvo auginamos ir kultūrinamos. Nebuvo ir moksliškai tyrinėjamos.

Gražgarsčių skonis yra sodrus, aštrokas. Daugiausia vartojamos salotoms ir kaip daržovinis mėsos ir miltinių gaminių priedas. Slovėnijos pakrančių regione dedamas į sūrio čeburekus. Italijoje gana dažnai vartojama gardinti picas: paprastai pjaustytų gražgarsčių barstoma baigiant kepti arba tik iškepus picą. Dažnai vartojama drauge su kitais prieskoniais ar vietoje jų. Kaip salotos valgomi jauni lapai, subrendusios sėklos kartais vartojamos kaip garstyčios.
Lošimas be kozirių

**Lošimas be kozirių** – 1981 m. Lietuvos kino studijoje sukurtas dviejų serijų meninis filmas. Detektyvas. Filmo trukmė – 130 min.

## Kūrybinė grupė
* Scenarijaus autorius ir režisierius – Algimantas Kundelis
* Dailininkas statytojas – Algirdas Ničius
* Operatorius – Algimantas Mikutėnas.

## Vaidina
* Vaiva Mainelytė – *Sabina*
* Antanas Gabrėnas – *Albertas Žitkus*
* Jurijus Kamornas – *Tomas Vizbaras*
* Borisas Borisovas – *kapitonas Grigonis*
* Arnis Licitis – *Rokas Blažys*
* Audronė Meilutytė – *Roko žmona*
* Sigitas Račkys – *Mozūra*
* Vytautas Grigolis – *Polis*
* Rasa Kirkilionytė – *Asta*
* Aldona Jodkaitė – *Astos mama*
* Algirdas Venckūnas – *Vaškelis*
* Kazys Vitkus – *teisėjas*
* Michailas Jevdokimovas – *fotografas*
* Henrikas Kurauskas – *prokuratūros tardytojas*
* Arūnas Storpirštis - *restorano direktorius*
* Kristina Gudonytė - *Zina*
* taip pat Eduardas Kunavičius, Gediminas Girdvainis, Nijolė Lepeškaitė, Saulius Bareikis, Dalia Brenciūtė, , Danutė Dirginčiūtė, Olegas Ditkovskis, Vytautas Dumšaitis, Regina Zdanavičiūtė, Rimgaudas Karvelis, Jonas Lalas, Vytautas Rumšas, Vytautas Šapranauskas ir kiti.

## Siužetas
Milicijos kapitonas Grigonis tiria mokslinio – tyrimo instituto sargo žmogžudystę. Tyrimo metu jis susiduria su nusikaltėlių gauja, kuri organizavo ne vieną akiplėšišką apiplėšimą ir žmogžudystę. Banditai įsitikinę, kad jų rankose visi koziriai, tačiau šįkart jiems lošimas nebus sėkmingas.

## Nuorodos
* Filmo ištraukos
Zagrosas

**Zagrosas** () – kalnų sistema Irane (pakraštys Irake), pietvakarinėje Irano kalnyno dalyje. Ilgis ~1600 km, plotis 200–300 km. Aukščiausia vieta – Zerdkuho kalnas (4548 m). Kalnai sudaryti daugiausia iš kalkakmenio ir skalūnų. Susideda iš eilės lygiagrečiai iš šiaurės vakarų į pietryčius nusidriekusių kalnų grandinių, kurias skiria siauri slėniai. Paplitę karstiniai reiškiniai.

Vyrauja kalnų dykumos, šiaurės vakaruose yra krūmynų ir retmiškių. Slėniuose telkšo ežerai ir druskos lygumos.

## Šaltiniai
Sirijos dykuma

**Sirijos dykuma** () – dykuma Artimuosiuose Rytuose, Sirijos, Jordanijos, Irako ir Saudo Arabijos teritorijose. Užima ~1 mln. km² plotą. Plyti 500–800 m aukštyje, tačiau atskiri kalnų masyvai iškyla iki 1100 m. Paviršius leidžiasi rytų kryptimi, link Eufrato upės ir Mesopotamijos žemumos. Būdinga klintinė plynaukštė ir lavos laukai, įdubos užpildytos druskos lygumomis ir takyrais. Yra smėlio ir akmenų dykumų ruožų.

Vyrauja efemerinė, krūminė augalija, vadžių slėniuose – eglūnų sąžalynai. Dykumoje gyvena daugiausia beduinai, besiverčiantys klajokline gyvulininkyste.

## Taip pat skaitykite
* Derlingasis pusmėnulis

## Šaltiniai
Gorni Vakufas-Uskoplė

**Gorni Vakufas-Uskoplė** – miestas vidurio Bosnijoje ir Hercegovinoje. Vyrauja musulmonai. Kroatai miestą vadina Uskople.

## Sportas
* HNK Sloga Uskoplje (futbolas)
Stolacas

**Stolacas** – miestas pietinėje Bosnijoje ir Hercegovinoje. Vyrauja kroatai, nors iki Bosnijos karo mieste apie pusė gyventojų buvo kroatai, o pusė – musulmonai. Kroatai išvijo musulmonus, nugriovė mečetes ir cerkves.

## Sportas
* NK Stolac (futbolas)
Foča

**Foča** – miestas pietryčių Bosnijoje ir Hercegovinoje, prie Drinos upės. Vyrauja serbai. Yra medicinos ir teologijos fakultetai (rytų Sarajevo universitetas), 7 seminarijos, medresė. Apylinkėse yra seniausias šalyje nacionalinis parkas.

## Istorija
Viduramžiais minima kaip *Hvoča*. 1943 m. čia įvyko Sutjeskos mūšis tarp vokiečių ir J. Tito armijos. XX a. pabaigoje serbai miestą pervadino *Srbinje*, bet 2004 m. sugrąžintas Fočos vardas.

## Sportas
* FK Sutjeska Foča (futbolas)

## Miestų partnerystė
*  Kragujevacas (Serbija)
Budelis

**Budelis** () – mirties bausmės (išskyrus sušaudymą) arba kūno sužalojimo bausmės vykdytojas. Budelio pareigybė atsirado Vakarų Europoje XIII a. Privilegiją laikyti budelį kaip miesto valdininką gaudavo kiekvienas didesnysis miestas. Miesto budelio profesija išnyko, stiprėjant centralizuotai valdžiai bei keičiantis teisėtvarkai. Miesto budelį pakeitė valstybės budelis. 

Dažniausiai budeliai būdavo rekrutuojami iš nuteistų nusikaltėlių, kuriems už budelio darbą būdavo panaikinama bausmė. JAV, kur mirties bausmė atliekama mechanizuotai (elektros kėdėje arba dujų kameroje), budelio pareigas vykdo kalėjimo valdininkai. Seniau budelis dažniausiai būdavo apsirengęs specialiais raudonais drabužiais, dabar dažniausiai juodais, kartais su kauke. 

Pagal 1649 m. teisyną, budelį turėjo turėti kiekvienas miestas. Lietuvoje atsirado, kai miestams buvo suteikta Magdeburgo teisė (XIV a. pab. – XVI a.). Nuolatinius budelius turėjo tik Vilnius ir Kaunas. Taip pat budelį turėjo didžiojo kunigaikščio teismas.

## Šaltiniai
Blake Griffin

**Bleikas Ostinas Grifinas** (, g. 1989 m. kovo 16 d.) – buvęs JAV krepšininkas.

Dvejus studijų metus žaidė už savo gimtos valstijos Oklahomos koledžo komandą (NCAA).

Nors 2009 m. NBA naujokų biržoje buvo pakviestas pirmuoju šaukimu, tačiau praleido 2009/2010 metų sezoną dėl traumos ir debiutavo NBA 2010/2011 metų sezone.

2016 m. sausio mėnesį įvykus konfliktui Toronto restorane, trenkė vienam iš komandos personalo darbuotojų ir susilaužė ranką.

2024 m. balandžio 16 d. Grifinas paskelbė apie pasitraukimą iš profesionalaus krepšinio.

## Pasiekimai
* 5 kartus dalyvavo NBA visų žvaigždžių rungtynėse (2011, 2012, 2013, 2014, 2015 m.)
* 2011 m. NBA visų žvaigždžių savaitgalį oro karaliaus konkurso laimėtojas.
* 2011 m. sezone išrinktas NBA Metų naujoku.

## Išnašos

## Nuorodos
* http://www.nba.com/playerfile/blake_griffin/
Jurgis Dailidė

**Jurgis Dailidė** (1838 m. – 1864 m.) – Romos katalikų kunigas, 1863 m. sukilimo dalyvis.

## Biografija
Vyskupo Motiejaus Valančiaus 1862 m. įšventintas kunigu. Rudaminos Švč. Trejybės bažnyčios vikaras. Bažnyčioje perskaitė 1863 m. sukilėlių manifestą, už tai areštuotas ir nuteistas mirti. 1864 m. balandžio 1 d. sušaudytas netoli Vygrių (Lenkija). Vėliau perlaidotas Vygrių parapijos kapinėse.
Enrico De Nicola

**Enrico De Nicola** (1877 m. lapkričio 9 d. – 1959 m. spalio 1 d.) buvo juristas, žurnalistas ir politikas iš Italijos. 1946 m. jis tapo pirmuoju Italijos Respublikos prezidentu. Šias pareigas jis ėjo iki 1948 m.

## Biografija
Enrico De Nicola gimė Neapolyje ir greitai tapo žinomas dėl savo darbo baudžiamojoje teisėje. Pirmą kartą deputatu jis buvo išrinktas 1909 m., tačiau dėl fašizmo paplitimo jis pasitraukė iš politikos.

Po 1943 m., kai fašizmas ėmė trauktis, De Nicola grįžo į politiką, o 1946 m. Konstitucinė asamblėja 80 % balsų persvara paskyrė De Nicola pirmuoju atkurtos valstybės vadovu. 1947 m. birželio 29 d. De Nicola pasitraukė iš posto dėl pablogėjusios sveikatos, tačiau jau kitą dieną asamblėja jį vėl paskyrė prezidentu.

1948 m. gegužės 12 d. De Nicola prezidento poste pakeitė Luigi Einaudi.

Enrico De Nicola mirė Neapolio provincijoje, Tore del Greko miestelyje 1959 m.

Enrico De Nicola gyvenime buvo nuoširdus ir dosnus. Ekonominės krizės metu jis gyveno padidintame skurde, tačiau visada liko kilnus ir gerbiamas. Iki šiol De Nicola vadinamas vienu geriausių politikų Italijos politikos istorijoje.

|-
Tešanis

**Tešanis** – miestas šiaurinėje Bosnijoje ir Hercegovinoje, į pietvakarius nuo Dobojaus, prie Tešankos upės. Išsidėstęs kalvotoje vietovėje. Yra Ferhadijos mečetė, išlikusi viena didžiausių šalyje pilis, žinomi mineraliniai vandenys.

## Sportas
* NK TOSK Tešanj (futbolas)
Sarpos ežerai

**Sarpos ežerai** () – nedidelių druskingų ežerų grupė Rusijoje, Volgogrado srityje ir Kalmukijoje. Ežerai išsibarstę Jergenių įduboje, į vakarus nuo Volgos deltos.

Didžiausi ežerai: Sarpa (Šiaurinis ežeras) – 42,6 km², Barmancakas – 25,8 km², Cagan Nuras – 23,5 km², Batyr Mala – 21,9 km².

Ežerų plotas priklausomai nuo metų laiko smarkiai kinta: pavasarį ežerai vandeningi, tarpusavyje susijungia protakomis, tačiau vasarą beveik visi išdžiūsta, kiti virsta druskingomis maršomis.

## Šaltiniai
Karu (Italija)

**Karu** () – miestelis Italijoje Pjemonto regione. Jis yra apie 70 km į pietus nuo Turino. 2004 m. duomenimis miestelyje gyveno 4 161 gyventojas.

1874 m. Karu mieste gimė antrasis Italijos prezidentas Luigi Einaudi.

## Šaltiniai
Travnikas

**Travnikas** – miestas vidurio Bosnijoje ir Hercegovinoje, 90 km į vakarus nuo Sarajevo. Vyrauja musulmonai.

## Sportas
* NK Travnik (futbolas)
Stanislovas Vencius

**Stanislovas Vencius** ( g. 1892 m. rugpjūčio 3 d. Marijampolėje – m. ?) – Romos katalikų kunigas, Lenkijos lietuvių teisių gynėjas.

## Biografija
Baigė Seinų kunigų seminariją. Kunigu įšventintas 1915 m. liepos 25 d. Pirmojo pasaulinio karo metais buvo pasitraukęs į Rusiją. Grįžęs vikaravo Pilypave (1918–1919 m.) ir Punske (1919–1927 m.).

1926 m. Balstogės vaivada informavo Lomžos vyskupiją, kad S. Vencius aktyviai dalyvauja kuriant lietuviškas organizacijas ir agituoja už lietuviškas mokyklas. Tais pačiais metais Suvalkų policija informavo savo vyresnybę, kad vikaras Vencius, dėstydamas Punsko mokykloje religiją, dažnai pereina į lietuvių kalbą. 1926 m. kovo 13 d. Suvalkų apygardos prokuroras informavo vyskupiją, kad tolimesnis kunigo buvimas pasienyje su Lietuva yra nepageidaujamas. Po metų buvo tardomas dėl kratos metu rastų Lietuvoje spausdintų knygų. 1927 m. gruodžio 6 d. areštuotas ir po kurio laiko deportuotas į Lietuvą. Tolimesnis likimas nežinomas.
Luigi Einaudi

**Luigi Einaudi** (g. 1874 m. kovo 24 d. – 1961 m. spalio 30 d.) buvo Italijos ekonomistas ir politikas. Nuo 1948 iki 1955 m. jis buvo antruoju Italijos Respublikos prezidentu.

## Biografija
Luigi Einaudi gimė Karu miestelyje Pjemonte 1874 m. kovo 24 d. Jis baigė mokslus Turine, o vėliau tame pačiame universitete ir dirbo.

1919 m. jis tapo Italijos senato nariu. Tuo pačiu metu jis sėkmingai dirbo žurnalistu keliuose Italijos dienraščiuose ir finansiniu ekspertu The Economist žurnale. 1926 m. jis sustabdė savo žurnalistinę veiklą, tačiau pasitraukus fašizmui 1943 m. jis vėl grįžo į vieną laikraštį.

Einaudi nuo 1945 iki 1948 m. buvo Italijos banko valdytojas. Taip pat dirbdamas politikoje jis ėjo Finansų ministro, Iždo ir balanso prižiūrėtojo bei šalies viceprezidento pareigas.

1948 m. kovo 11 d. jis buvo paskirtas Italijos Respublikos prezidentu – taip jis tapo antruoju šalies prezidentu. Po septynerių metų kadencijos jis buvo paskirtas senato nariu visam gyvenimui.

Einaudi priklausė daugumai kultūrinių, ekonominių ir universitetinių organizacijų. Jis stipriai palaikė Europos federalizmo idėjas. Daug savo laiko jis praleido savo žemės valdose, kur vystė žemės ūkį.

Einaudi mirė Romoje 1961 m.

|-
Sartangas

**Sartangas** (, ) – upė Rusijoje, centrinėje Jakutijoje; dešinioji Janą sudaranti ištaka. Prasideda Verchojansko kalnagūbrio šiauriniame šlaite, Sis Kiuelė ežere. Teka į šiaurę, žemupyje kerta Janos plokščiakalnį. Susilieja su Dulgalacho upe ir sudaro Janą.

Didžiausi intakai: Chospochtochas, Alachas (kairieji), Tankalachas (dešinysis). Upės baseine yra ~500 ežerų, 14 ampalų (jų bendras plotas 28&nbsp;km²). Upė užšąla spalio pabaigoje, peršąla nuo lapkričio pabaigos iki gegužės, o atitirpsta gegužės pabaigoje arba birželio pradžioje. Sartangas laivuojamas 174 km nuo žiočių ruože.

## Šaltiniai
Juozas Katilius

**Juozas Katilius** (1871 m. kovo 19 d. Katiliškių kaime, Marijampolės apskritis – 1954 m. palaidotas Daukšių (Marijampolės raj.) bažnyčios šventoriuje) – Romos katalikų kunigas, 1917 m. Vilniaus lietuvių konferencijos organizacinio komiteto narys ir konferencijos dalyvis.

Įšventintas 1895 m. gegužės 8 d. Seinuose. Nuo 1910 metų Smalėnų klebonas. Smalėnų Šv. Izidoriaus Artojo bažnyčioje prieš Pirmąjį pasaulinį karą nustatė pamaldų vedimo tvarką lietuvių ir lenkų kalbomis.
Grenlandijos transportas

**Transporto sistema [[Grenlandija|Grenlandijoje]]** yra labai neįprasta, nes šioje šalyje nėra geležinkelių, upių ir, iš esmės, kelių. Visoje šalyje yra tik 150 km kelių, iš kurių 60 km yra grįsti ir tik du miesteliai sujungti keliais: Ivitutas ir Kangilinguitas, o kiti yra izoliuoti. Istoriškai, yra tik du pagrindiniai būdai nusigauti į kitą miestelį: laivu plaukti aplink krantą vasarą ir naudotis šunimis pakinkytomis rogėmis žiemą. Jūriniai uostai yra Iulisate, Kangerlusake (taip pat žinomas danišku pavadinimu Søndre Strømfjord), Kakortoke, Narsake, Nuke (Godthåb), Asiate ir Sisimute. Keletas kitų miestelių turi mažus uostus. Vieninteliai uostų naudotojai yra Karališkoji arktinė linija ir Arktinė Umiako linija.

Per Antrąjį pasaulinį karą, Vokietijai okupavus Daniją, JAV kontroliavo Grenlandiją ir statė ten oro uostus. Jų kodiniai pavadinimai buvo nuo "Bluie West One" iki "Bluie West Eight" vakarinėje salos pusėje, o "Bluie East One" iki "Bluie East Four" - rytinėje.

Didžiausias iš tų oro uostų, "Bluie West Eight", dabar yra pervadintas į Kangerlusako oro uostą. Tai yra tarptautinis kelionių centras į Grenlandiją, nes šis oro uostas vienintelis turi pakankamai ilgą paklimo taką, kurio užtektų didelių keleivinių reaktyvinių lėktuvų aptarnavimui. Vieną kartą JAV valdžia pritarė idėjai tiesti kelią iš Kangerlusako į antrą pagal dydį oro uostą Narsarsauke, keletą šimtų kilometrų į pietus. Tačiau idėja buvo atmesta po to, kai projekto įgyvendinamumo tyrimas parodė, kad tai buvo neįmanoma.

Dabar Grenlandijoje yra 18 aerodromų, iš kurių 14-os pakilimo takai yra asfaltuoti. Visi vidaus skrydžiai yra valdomi "Air Greenland". Oro linijos pavadinimas buvo suanglintas iš daniško "Grønlandsfly". Tarptautiniai skrydžiai yra ribojami iki trijų per savaitę iš Kopenhagos į Kangerlusaką ir į Narsarsauką su "Air Greenland". Vasarą "Air Iceland" skraidina iš Reikjaviko į Narsarsauką ir Nuką. Taip pat, ši avialinija skraidina į Itokortormitą per Kulusuką vieną arba du kartus per savaitę visus metus.
Jonas Katilius

**Jonas Katilius** (1854 m. Tarpučių kaime, Marijampolės apskritis – 1930 m. kovo 15 d.) – Romos katalikų kunigas, visuomenininkas, draudžiamos spaudos platintojas.

Nuo 1897 m. Igliaukos klebonas. Platino draudžiamą lietuvišką spaudą. 1906 m. pabaigoje įkūrė „Žiburio“ draugijos skyrių, o 1907 m. įsteigė mokyklą, biblioteką – skaityklą. Nuo 1909 m. rengė viešus lietuviškus vakarus su vaidinimais. Parašė ir išleido keletą religinių knygų.
Sartlanas

**Sartlanas** () – nenuotakus ežeras Rusijoje, Novosibirsko srities vakaruose, Barabos stepėje. Telkšo 110 m aukštyje virš jūros lygio. Ilgis 25,5 km, plotis iki 16 km. Ežeras seklus, giliausia vieta siekia 6 m. Krantai lėkšti, apaugę viksvameldžių sąžalynais. Dugnas padengtas dumblu. Sartlano vanduo silpnai druskingas. Ežeras užšąla spalio pabaigoje ar lapkričio pirmoje pusėje, o atitirpsta balandžio pabaigoje arba gegužę. Didžiausias ledo storis kovą – 1,2 m. Vasarą vanduo maksimaliai įšyla iki 28,7 °C. Į Sartlaną suteka keletas neilgų upių, iš kurių ilgiausia – Karapuzas (įteka rytuose). Ežeras nenuotakus, tačiau pavasarį pakilus vandens lygiui susidaro laikina ištaka – Saraika.

Ežere gausu žuvų: sugaunami karosai, ešeriai, lydekos, sazanai, peledės, kuojos, meknės, strepečiai ir kt. Pramoninė žvejyba.

Sartlano apylinkės gyvenamos retai, pagrindinė pakrantės gyvenvietė – Karmakla.

## Šaltiniai
Milko Bjelica

**Milko Bjelica** (, g. 1984 m. birželio 4 d.) – Juodkalnijos krepšininkas, nuo 2008 m. iki 2011 m. rungtyniavęs su „Lietuvos ryto“ klubu.

## Pasiekimai

* 2009 m. ULEB taurės čempionas
* 2009 m. LKL čempionas
* 2009 m. BBL prezidento taurės laimėtojas
* 2009 m. LKF taurės nugalėtojas
* Serbijos krepšinio taurė: 2004, 2006, 2017 m.
* Turkijos krepšinio taurė: 2015 m.
* Japonijos krepšinio lyga: 2019 m.
* Adrijos lyga: 2017 m.
* Serbijos krepšinio lyga: 2017 m.

## Šaltiniai
Judantis tiltas

**Judantis tiltas** arba **mobilus tiltas** – tiltų, galinčių pajudėti pagal tam tikrą trajektoriją, rūšis. Tokie tiltai dažniausiai skirti praleisti praplaukiančius laivus. Laivui plaukiant eismas ant tilto yra nutraukiamas ir tiltas pajuda taip, kad galėtų praleisti laivą. Šie tiltai dažniausiai valdomi mechaniniu būdu.

## Judančių tiltų tipai
* Pakeliamasis tiltas
* Varstomasis tiltas
* Sulankstomasis tiltas
* Atlenkiamasis tiltas
* Liftinis tiltas
* Stalinis tiltas
* Įtraukiamasis tiltas
* Varstomasis atlenkiamasis tiltas
* Povandeninis tiltas
* Pakreipiamasis tiltas 
* Pasukamasis tiltas 
* Transporterinis tiltas 
* Reaktyvinis tiltas

## Tiltų pavyzdžiai

Image:Drawbridge.gif|Pakeliamasis tiltas
Image:MovableBridge_draw.gif|Varstomasis tiltas
Image:MovableBridge_fold.gif|Sulankstomasis tiltas
Image:MovableBridge curl.gif|Atlenkiamasis tiltas
Image:MovableBridge_lift.gif|Liftinis tiltas
Image:MovableBridge table.gif|Stalinis tiltas
Image:MovableBridge thrust.gif|Įtraukiamasis tiltas
Image:MovableBridge_roll.gif|Varstomasis atlenkiamasis tiltas
Image:MovableBridge subm.gif|Povandeninis tiltas
Image:MovableBridge tilt.gif|Pakreipiamasis tiltas
Image:MovableBridge_swing.gif|Pasukamasis tiltas
Image:MovableBridge_transport.gif|Transporterinis tiltas
Image:AdelaideSkybridgeS7390.jpg|Reaktyvinis tiltas
Nino Burdžanadzė

**Nino Burdžanadzė** (; g. 1964 m. liepos 16 d. Kutaisis) – teisininkė, teisėtyrininkė tarptautininkė, Tbilisio universiteto docentė, gruzinų politikė, nuo 2001 m. lapkričio mėn. iki 2008 m. gegužės mėn. pirmoji moteris parlamento pirmininkė Gruzijos istorijoje, iki 2008 m. sausio mėn. Gruzijos prezidentė.

## Biografija
Tbilisio valstybiniame universitete studijavo teisę, studijas baigė su pagyrimu 1986 m. Nuo 1986 m. iki 1989 m. studijavo Maskvos Lomonosovo universiteto Tarptautinės teisės fakulteto apsirantūroje. 1990 metais apgynė teisės mokslų kandidato disertaciją „Tarptautinių organizacijų ir tarptautinės jūrų teisės problemos" (), teisės mokslų kandidatė. Nuo 1991 m. Tbilisio universiteto Tarptautinės teisės ir tarptautinių santykių katedros dėstytoja, nuo 1994 m. Diplomatijos laboratorijos mokslo darbuotoja.

Nuo 1991 iki 1992 m. Gruzijos aplinkos apsaugos ministerijos patarėja, nuo 1992 iki 1995 m. Gruzijos parlamento Užsienio reikalų komiteto patarėja, nuo 1995 m. Gruzijos parlamento narė.

## Literatūra
* Zurab Karumidze, James V. Wertsch: *"Enough! ": The Rose Revolution in the Republic of Georgia 2003*. Nova Science Publications, New York 2005, ISBN 1-59454-210-4;
* Andreas P. Pittler: *Nino Burjanadze*. In: Helena Verdel, Traude Kogoj: *Die 100 bedeutendsten Frauen des europäischen Ostens*. Wieser, Klagenfurt 2003, ISBN 3-85129-421-1.

## Nuorodos
* Gruzijos parlamento pirmininkės tinklalapis (anglų, gruzinų k.);
* Biografija Gruzijos parlamento tinlalapyje;
* Biografija .
Garajis

**Garajis** arba **Ilgė, Ilgys, Štukų ežeras** () – ežeras šiaurės rytų Lietuvoje, Rokiškio rajone, bei Latvijoje, Jekabpilio savivaldybėje, 3,5 km į šiaurę nuo Onuškio. Lietuvoje yra ~41,2 ha ežero.

Išsidriekęs rytų-vakarų kryptimi 2,97 km, plotis siekia 0,52 km. Altitudė 96,7 m. Gylis iki 3,4 m. Ežero dubuo rininės kilmės. Dalis pietinio ir šiaurrytinio krantų aukšti, kitur – žemesni, vietomis pelkėti, apaugę medžiais ir krūmais. Kranto linija vingiuota, jos ilgis 9 km. Pakrantės kalvotos, Lietuvos pusėje plyti dirbami laukai, Latvijoje – daugiausia apaugę miškais. Ežere yra 3 miškingos salos, kurių plotai 0,45 ha, 0,36 ha ir Latvijoje 0,12 ha. Iš Garajo ežero išteka upelis į Vyžuoną (Nemunėlio baseinas).

Netoli pietinio ežero kranto įsikūręs Ilzenbergo kaimas ir Ilzenbergo dvaro sodyba, prie pietrytinio – Alksnių kaimas.

## Šaltiniai
Pakeliamasis tiltas

**Pakeliamasis tiltas** – judančių tiltų tipas. Tai seniausias judančių tiltų tipas. Dažniausiai tokie tiltai buvo naudojami įėjimui ir išėjimui pilyse.

## Apžvalga
Dažniausiai pakeliami tiltai yra statomi virš mažų vandens kanalų. Tokie vandens kanalai viduramžiais buvo sukuriami dirbtinai, pilies ar gyvenvietės apsaugai. Tokių tiltų kėlimo mechanizmas yra pora sijų atsvara, kuri nėra dalis tilto struktūros.

Dažniausiai tokie tiltai yra pagaminti iš medienos.

## Keliai ir geležinkeliai
Tokio tipo tiltų retkarčiais naudojami automobilių transporte, kuomet reikia kirsti mažą vandens kanalą ar upę. Geležinkelių transporte tokie tiltai naudojami sunkiose, daug augmenijos turinčiose, trasose. Dažniausiai tokie tiltai būna tik alternatyviuose geležinkelių maršrutuose ir nėra sujungti į pagrindinį geležinkelio mazgą.

## Galerija

Image:Fort ticonderoga drawbridge to demilune.jpg
Image:Magere Brug.jpg
Image:Lake Erie Drawbridge.JPG
Image:Vincent Willem van Gogh 070.jpg
Image:Kasteel Doornenburg (100).JPG
Image:Drawbridge Gloucester.JPG
Image:Lagos48.jpg
Dirvinis garstukas

**Dirvinis garstukas** (*Sinapis arvensis*) – bastutinių (*Brassicaceae*) šeimos augalas.

Stiebas status. Lapai dantyti, ištisiniai. Žiedai gelsvi. Vaisius – ankštara, sėklos rudos.

Dirvinis garstukas auga pakelėse, laukuose, daržuose, dykvietėse, šiukšynuose. Labai dažna piktžolė.

## Šaltiniai
Pelkinis garždenis

**Pelkinis garždenis** (*Lotus uliginosus*) – pupinių (*Fabaceae*) šeimos, garždenių (*Lotus*) genties daugiametis augalas.

Lietuvoje dažnas Baltijos pajūryje, kitur – retas. Pašarinis augalas, tinkamas sėti durpynuose. Nupjautas gerai atželia

## Šaltiniai
Siauralapis garždenis

**Siauralapis garždenis** (*Lotus tenuis*) – pupinių (*Fabaceae*) šeimos, garždenių (*Lotus*) genties daugiametis augalas.

Lietuvoje retas. Auga pakelėse, ant pylimų, apysausėse pievose. Mėgstamas gyvulių.

## Šaltiniai
Farvelo kyšulys

**Farvelo kyšulys** (), **Umanarsuakas** () – toliausiai į pietus nutolęs Grenlandijos teritorijos kyšulys. Jis yra pietinėje Egerio salos pakrantėje, išsikišęs į Atlanto vandenyną ir Labradoro jūrą. Farvelo kyšulys yra toje pačioje platumoje, kaip Stokholmas ir Škotijos Orknio salos. Egerio ir šalia esančios mažos salos yra žinomos kaip Farvelo salynas. Ši vieta yra Kujaleko savivaldybės dalis.
Frenkelio vila

**Chaimo Frenkelio vila** – pastatas Šiaulių mieste, Vilniaus g. 74, į pietryčius nuo miesto centro. Vienas iš dviejų architektūros paminklų Šiauliuose, priklauso Šiaulių Aušros muziejui. Viloje veikia dvi ekspozicijos: „Provincijos dvaras XIX a. vid. – XX a. vid.“ ir „Žydų kultūros paveldas Šiauliuose: pirkliai Frenkeliai“.

## Istorija

Šie istorizmo stiliaus rūmai pastatyti 1908 m., juos pastatydino Chaimas ir Dora Frenkeliai. Juose gyveno Chaimo Frenkelio šeima, vėliau – sūnus Jakobas, kuris tikriausiai ir buvo suprojektavęs rūmus. 1920–1940 m. čia veikė privati žydų gimnazija. Per II pasaulinį karą įsikūrė vokiečių karo ligoninė, vėliau ilgus metus veikė sovietų karo ligoninė. 1994 m. pastatas perduotas Šiaulių „Aušros“ muziejui ir restauruotas per 11 metų.

## Eskpozicija „Provincijos dvaras XIX a. vid.–XX a. vid.“

Keletas įdomiausių eksponatų:
* Nyderlandų tapytojo Antonio Van Deiko paveikslo „Filypo Vortono portretas“ kokybiškiausia iš visų žinomų kopijų (originalas - Niujorko Metropoliteno meno muziejuje).
* 21 japonų graviūra iš Edo epochos (1603–1868 m.).
* Lietuviškas tarpukario laikais pagamintas lempinis radijo imtuvas „Dubysa“.

## Ekspozicija „Žydų kultūros paveldas [[Šiauliai|Šiauliuose]]: pirkliai Frenkeliai“

Ekspozicijoje pasakojama apie žymų XIX–XX a. sandūros Lietuvos fabrikantą, Sankt Peterburgo I gildijos pirklį Ch. Frenkelį, jo sukurtą garsų visoje Rusijos imperijoje odų išdirbimo fabriką, labdarą Šiauliams ir vietinei žydų bendruomenei bei šeimos rezidenciją, XX a. pr. moderno architektūros statinį su parku ir stilingu fontanu – Ch. Frenkelio vilą.

## Modernizacija: [[audiogidas]]

2009 m. Ch. Frenkelio vila drauge su Dviračių muziejumi (Šiauliai) tapo pirmaisiais Lietuvoje neprivačiais muziejais, įsigijusiais profesionalią audiogidų įrangą - tokią pačią modernią, kokia 2008 m. buvo įdiegta prestižiniuose Austrijos sostinės Šenbruno rūmuose (vienas didžiausių Europos muziejų, prilygstantis Paryžiaus Luvrui ir St. Peterburgo Ermitažui).

## Nuorodos

* CH. FRENKELIO VILOS EKSPOZICIJA ,,PROVINCIJOS DVARAS“
* CH. FRENKELIO VILOS EKSPOZICIJA ,,PROVINCIJOS DVARAS“
* Frenkelio vila
* Frenkelio vilos ekspozicija  
* Muziejai.lt
Daneborgas

**Daneborgas** – stotis, įsikūrusi Volastono rago pusiasalyje, Šiaurės Rytų Grenlandijoje, Jaunojo Sundo upės žiotyse, prie Grenlandijos jūros. Daneborgas yra SIRIUS patrulių štabas. Ištisus metus Daneborgo stotyje gyvena 12 gyventojų, o vasarą jų skaičius išauga. Ši stotis yra didžiausia iš keturių nuolat apgyvendintų gyvenviečių Šiaurės Rytų Grenlandijos nacionaliniame parke: Danmarkshavne nuolatinių gyventojų yra 8, Norde - 5, Mestersvige - 2.

## Istorija
Buvęs rogių patrulių štabas, pavadintas *Eskimonæs*, yra 27 km į pietvakarius nuo dabartinio Daneborgo, Klaveringo salos pietinėje pakrantėje. Toje vietoje prieš įkuriant štabą buvo paskutinė inuitų gyvenvietė Šiaurės Rytų Grenlandijoje (1823), kuri buvo sunaikinta vokiečių 1943 m. kovo 13 d., per Antrąjį pasaulinį karą.

Metereologinė stotis dabartinėje Daneborgo vietoje buvo pastatyta 1944 m. vasarą per Antrąjį pasaulinį karą. Statyboms vadovavo Strongas, JAV pakrantės sargybos kapitonas.

Karo pabaigoje stotį užėmė Šiaurės Rytų Grenlandijos rogių patruliai, kurie šią stotį pavertė savo štabu ir pavadino Daneborgu. Dalis stoties buvo pastatyta iš netoli Šiaurėje buvusioje vokiečių bazėje „Lille Koldeway“ paliktų statybinių medžiagų. Ši vokiečių karo metų bazė buvo įkurta per operaciją *Edelweiß II*.